въздушен транспорт, аеронавигационната метеорологична станция наблюдава и/или измерва:
 а)
 посока и скорост на приземния вятър;
 б)
 видимост;
 в)
 хоризонталната видимост на пистата за излитане и кацане, ако е приложимо;
 г)
 метеорологични явления в момента на наблюдението на летището и в неговите околности;
 д)
 облачността;
 е)
 температурата на въздуха и температурата на точка на оросяване;
 ж)
 атмосферното налягане;
 з)
 допълнителна информация, когато е приложимо.
 Когато това е разрешено от компетентния орган, на летища, които не обслужват редовни международни полети на търговския въздушен транспорт, аеронавигационната метеорологична станция може да наблюдава и/или измерва само част от множеството от метеорологични елементи — тези, които са от значение за видовете полети на такива летища. Това множество от данни се публикува в сборника за аеронавигационна информация и публикация.
 Глава 2 — Изисквания за аеронавигационните метеорологични станции
 MET.OR.215 Прогнози и друга информация
 Летищната метеорологична служба:
 а)
 изготвя и/или получава прогнози и друга съответна метеорологична информация, необходима за изпълнението на своите функции за полети, към които има отношение, както е определено от компетентния орган;
 б)
 предоставя прогнози и/или предупреждения за местните метеорологични условия на летищата, за които отговаря;
 в)
 непрекъснато преразглежда прогнозите и предупрежденията, като при необходимост своевременно издава изменения и отменя прогноза от същия тип, издадена преди това за същото място и за същия период на валидност или за част от него;
 г)
 предоставя брифинг, консултации и полетна документация на членовете на полетни екипажи и/или на друг персонал по изпълнението на полети;
 д)
 предоставя климатологична информация;
 е)
 предоставя на съответния орган за обслужване на въздушното движение, орган за аеронавигационно информационно обслужване и метеорологична служба за следене получената информация за наличието на вулканична дейност, предхождаща изригване, за вулканично изригване или за облак от вулканична пепел;
 ж)
 предоставя, ако е приложимо, метеорологична информация на службите за търсене и спасяване и поддържа връзка с тях по време на операции за търсене и спасяване;
 з)
 предоставя на съответните органи за аеронавигационно информационно обслужване необходимата метеорологична информация за изпълнението на техните функции;
 и)
 изготвя и/или получава прогнози и друга съответна метеорологична информация, необходима на органите за ОВД за изпълнението на техните функции в съответствие с точка MET.OR.242;
 к)
 предоставя на съответния орган за обслужване на въздушното движение, орган за аеронавигационно информационно обслужване и метеорологични служби за следене получената информация относно изхвърлянето на радиоактивни материали в атмосферата.
 MET.OR.220 Летищни прогнози
 а)
 Летищната метеорологична служба издава летищни прогнози в кодова форма TAF в определен момент от време.
 б)
 При издаването на TAF летищната метеорологична служба гарантира, че за дадено летище във всеки един момент е валидна не повече от една TAF.
 MET.OR.225 Прогнози за кацане
 а)
 Летищната метеорологична служба изготвя прогнози за кацане, както е определено от компетентния орган.
 б)
 Тези прогнози за кацане се издават във форма TREND.
 в)
 Срокът на валидност на една прогноза TREND е 2 часа, считано от момента на сведението, което представлява част от прогнозата за кацане.
 MET.OR.230 Прогнози за излитане
 Летищната метеорологична служба:
 а)
 изготвя прогнози за излитане, както е определено от компетентния орган;
 б)
 предоставя прогнози за излитане на операторите и членовете на полетните екипажи при поискване